Alf Halstvedt

Alf Halstvedt (født 10. desember 1897, dødsår ikke oppgitt) var en norsk friidrettsutøver som representerte IK Tjalve i Oslo. Halstvedt emigrerte senere til Canada.

Han senket den norske rekorden på 5 000 to ganger i juni 1917 med først 5 sekunder, så ytterligere 2,5 sekund til 15.33,5. I 1918 løp han under 15 1/2 minutt, før han under et stevne i Stockholm i juli 1919 brøt 15 minuttsgrensen og la den norske rekorden på 14.59,0. 

Han satte også norsk rekord på 10 000 meter to ganger. Første gang på Frogner Stadion i juni 1918, da han flyttet den gamle rekorden med nesten 1 minutt og 20 sekund til 31.57,6. I august 1919 senket han tiden til 31.55,9.
 
Halstvedt ble norsk mester 8 ganger. På 5 000 meter i 1917, på 5 000, 10 000 meter og terrengløp i 1918 og 1919, og igjen 10 000 meter i 1920. For de tre seirene i 1918 ble han tildelt kongepokalen.

Medaljer i norske mesterskap

Referanser 

Norske langdistanseløpere
Kongepokalvinnere i friidrett
Personer fra Oslo
Dødsår ikke oppgitt
Norgesmestere i friidrett
Fødsler i 1897
Friidrettsutøvere for IK Tjalve